
Előkészítette: Szász Éva a Helyi Választási Iroda vezetője

Véleményező: Pénzügyi, Ügyrendi és Városfejlesztési Bizottság,

Döntéshozatal: egyszerű többség 

Tárgyalás módja: nyilvános ülés



Tisztelt Képviselő-testület!

A választási eljárásról szóló 2013. évi XXXVI. törvény (továbbiakban Ve.)  24. § (1) bekezdése szerint a szavazatszámláló bizottság három tagját és szükséges számban a póttagokat a települési önkormányzat képviselő-testülete az országgyűlési képviselők általános választásának kitűzését követően legkésőbb a szavazás napja előtti huszadik napon, vagyis 2014. március 17-én 16,00 óráig választotta meg.
A szavazatszámláló bizottságok választott tagjainak megbízatása a következő általános választásra megválasztott bizottság alakuló üléséig tart.
Martfű városban 6 szavazókör került kialakításra, amelynek működéséhez a Képviselő-testület 18 fő szavazatszámláló bizottsági tagot, valamint 11 fő póttagot választott.
A póttagok közül egy fő a megválasztását követően összeférhetetlenségről tett nyilatkozat, ezért választási feladatot a Ve. értelmében nem láthat el.
A Ve. 14. § (4) bekezdése alapján a választások törvényes lebonyolításához a szavazóköri szavazatszámláló bizottság legalább 5 tagból kell hogy álljon.
Ahhoz, hogy a szavazatszámláló bizottságok biztonságosan működjenek a teljes választási ciklusban abban az esetben is, ha a pártok megbízott tagokat nem, vagy nem kellő számban delegálnak, szükséges a póttagok kiegészítése.

Mindezek alapján a további póttagok személyére az alábbiak szerint teszek javaslatot:

1. Kátai Katalin, Martfű, Bata utca 3. szám alatti lakos,
2. Vida Lajosné, Martfű, Ifjúság út 11. szám alatti lakos, valamint
3. Muzsainé Varga Ilona, Martfű, Deák F. u. 1. szám alatti lakos			 
megválasztását javasolom. 


Tisztelt Képviselő-testület!

Kérem, hogy az előterjesztést megtárgyalni és az alábbi határozati javaslatot elfogadni szíveskedjenek:
……./2014. (IV.30.) ö. határozat:
a szavazatszámláló bizottsági póttagok kiegészítésére

Martfű Város Önkormányzatának Képviselő-testülete megtárgyalta a szavazatszámláló bizottsági póttagok kiegészítésére szóló javaslatot és az alábbi határozatot hozza:
Martfű Város Önkormányzatának Képviselő-testülete szavazatszámláló bizottsági póttagként megválasztja:
1. Kátai Katalin, Martfű, Bata utca 3. szám alatti lakost,
2. Vida Lajosné, Martfű, Ifjúság út 11. szám alatti lakost,
3. Muzsainé Varga Ilona, Martfű, Deák F. u. 1. szám alatti lakost.			 

Erről értesül:
1./ J.N.Szolnok Megyei Kormányhivatal, Szolnok,
2./ Valamennyi Képviselő, Helyben,
3./ Megválasztott bizottsági tagok és póttagok, Helyben,
4./ Irattár.

M a r t f ű, 2014. április 17.             						Szász Éva                               

